Vyresnysis tarptautinis meistras
Vyresnysis tarptautinis meistras (sutr. VTM; angl. Senior International Master, SIM) – korespondencinių šachmatų srities sporto vardas (titulas), kurį už pasiekimus šachmatininkams suteikia Tarptautinė korespondencinių šachmatų federacija (ICCF). Vyresniojo tarptautinio meistro vardas yra viena pakopa aukštesnis už tarptautinio meistro (ICM) ir viena pakopa žemesnis už tarptautinio didmeistrio (ICCGM). Būtina pasiekti 2500 taškų reitingą. Titulas (SIM) suteikiamas, jei įvykdytos 2 ar daugiau SIM normos – iš ne mažiau kaip 24 partijų.